নন্দিতা দাস
নন্দিতা দাস (মারাঠি: नंदिता दास) (জন্ম: ৭ নভেম্বর ১৯৬৯) একজন ভারতীয় চলচ্চিত্র অভিনেত্রী ও পরিচালক। একজন অভিনেত্রী হিসেবে তিনি ফায়ার (১৯৯৬), আর্থ (১৯৯৮), বাবন্দর (২০০০), কান্নাথিল মুথামিত্তল (২০০২), আজাগি এবং বিফোর দ্য রেইনস (২০০৭) চলচ্চিত্রে অভিনয়ের জন্যে পরিচিত। এবং পরিচালক হিশেবে তিনি ফিরাক (২০০৮) চলচ্চিত্রের মাধ্যমে আত্মপ্রকাশের জন্যে পরিচিত, যা জাতীয় এবং আন্তর্জাতিক পুরস্কার অর্জন করেছে। তিনি তার কাজের জন্যে ফরাসি সরকার কর্তৃক অদ্রে দেস আর্টস এট দেস লেটারস পুরস্কারে ভূষিত হয়েছেন। নন্দিতা দাস প্রথম ভারতীয় যিনি শিল্পকলায় অবদানের জন্যে আন্তর্জাতিক নারী ফোরামের খ্যাতি অর্জন করেছেন।